V háji

V háji (pôvodne SME v háji) je slovenský internetový seriál z novinárskeho prostredia, ktorý bol vysielaný formou online televízie. Jednotlivé epizódy prvej série, vtedy uvádzanej ako tzv. „sitcomová príloha denníka SME“, sa nakrúcali v reálnych priestoroch redakcie v Bratislave. Po ukončení spolupráce s printovým médiom tvorcovia seriálu sfilmovali ďalšie dve série už pod revidovaným názvom, tieto v interiéroch webového portálu topky.sk. Projekt sponzorsky zastrešovala najprv obchodná sieť Prior, neskôr sesterský portál internetovej spoločnosti Zoznam.sk.

Seriál produkovala trojica hlavných protagonistov – stvárnených Michaelou Čobejovou, Lubošom Kostelným a Richardom Stanke – na čele s režisérkou Martou Ferencovou. Scenáristicky sa pod dielo podpísal Jozef Koleják. V podobe vedľajších postáv sa v ňom, okrem iných, objavili napríklad Peter Batthyany, Matej Landl či opakovane Vladimír Hajdu; ten i v ženskej role.

Časové intervaly medzi jednotlivými epizódami boli spočiatku nepravidelné. Zatiaľ čo úvodné diely pilotnej série boli odvysielané s jeden až šesťdňovým odstupom, počnúc štvrtou kapitolou sa ich čas uvedenia ustálil na týždennej báze. Podobné časové posuny vo vysielaní zaznamenala i druhá séria; týždenne až od druhej časti. Záverečnú sériu sitcomu vysielali už v dvojtýždňovej periodicite.

Vzhľadom na svoj virtuálny formát a rozsah pravdepodobne ide o prvý pôvodný seriál tohto druhu na Slovensku. Ako taký ho preto médiá vnímali ako nízkonákladovú alternatívu na poli internetovej televíznej zábavy.

Obsadenie 
 Hlavné roly
 Richard Stanke – „MUDr.“ Roman Skočdopole, šéfredaktor prílohy (28 epizód)
 Luboš Kostelný – Michal Klokot alias „Miško-Mišenko“, redaktor/fotograf (28 epizód)
 Miša Čobejová – Eva Slančíková Kapasná alias „Evi-Evička“, redaktorka (28 epizód)

 Vedľajšie roly
 Adela Banášová – návštevníčka redakcie SME Ženy (1 epizóda)
 Tom Nicholson – pracovník upratovacej služby (1 epizóda)
 Vladimír Hajdu – Ady Hajdu alias „Adinko“ (1 epizóda) • doc. Čermáková CSc. alias „Jena Nobela“, jadrová fyzička (1 epizóda)
 Peter Batthyany – pracovník *SBS* HLAVOHRUDE s.r.o. (1 epizóda)
 Daniel Fischer – Ivan Klokot, katolícky kňaz a Michalov brat (1 epizóda)
 Ivan Vojtek – duch Milana Rastislava Štefánika alias „pán Generál“ (1 epizóda)
 Matej Landl – predajca intelektuálnych hračiek (1 epizóda)

Zoznam sérií

Zoznam epizód

1. séria

2. séria

3. séria

Poznámky

Referencie

Použité zdroje

Externé odkazy 

 SME v háji
 SME v háji na stránkach internetovej televízie TV SME
 SME v háji na stránkach denníka SME
 
 SME v háji vo filmovej databáze Filmer.cz

 V háji
 V háji na stránkach internetovej televízie Telkáč TV

 SME v háji • V háji
 SME v háji • V háji na sociálnej sieti Facebook

Slovenské internetové seriály